בוגוס

תיאור
בוגוס הוא יצור קסום דמוי כלב עם ניבים שמתגורר באחוזה על הגבעות, סמוך לגבעת נרקיסים, באיזור מגוריה של משפחת בקר. יש לו פרווה בצבע שחור-חום, ציפורניים בגוון שנהב וניבים בולטים וארוכים.

הוא ידוע כאחד היצורים החזקים והנוראים ביותר מבין יצורי הקסם שמאז ומתמיד היה רע. הוא יכול לשדר את מחשבותיו, להעביר מסרים דרך עיניו, לשאוב את כוחות הקסם של הפיות ולגרום לאחרים לעשות כרצונו. הוא יכול לשלוט על מחשבותיהם של יצורים קסומים אם הם מביטים בעיניו, ולגרום להם לדמיין דברים. הוא גם יכול לשלוט במוחות של בני האדם כל עוד הם שותים את דמו.

היסטוריה
בתקופה שלפני ארץ קסם, כשכולם חיו בעולם בני האדם, היה בוגוס מטיל אימה על שאר יצורי הקסם ובני האנוש במטרה לשלוט בשני העולמות. היתה לו חבורה של בריונים שהורכבה גם מיצורים כמו גובלדגים, חדנפים, צונים וברינים, שהיו בוזזים, שודדים, הורסים וגונבים. כל מקום אליו הגיעו היה נחרב. כולם פחדו להתעסק איתו ועם חבורתו, שגם היו פוגעים פיזית באנשים וביצורים הקסומים.

התוכנית הגדולה של בוגוס להשתלט על העולם כללה השתלטות על המחשבות של כל בני האדם. בשביל כך הוא היה צריך לגרום לכולם לשתות את הדם שלו, והוא תכנן לערבב את הדם שלו בבארות המים. בשביל לבצע את התוכנית הוא התמקם במערת הרוחות ובה היצורים בחבורתו שאבו ממנו את דמו ככל האפשר מבלי להורגו. נלקחו ממנו דליים של דם אך התוכנית שלו נכשלה כשהקרב במערת הרוחות פרץ. כנופייתו של בוגוס חוסלה כליל והוא עצמו המתוטט

לאחר שארץ קסם הוקמה, בוגוס שוטט בעולם בני האדם עד שילדה קטנה אימצה אותו ככלב, ומאז הוא נשאר עם משפחתה וצאצאיה במשך מאות שנים. הם לא יודעים שהוא קסום, רק שמשהו אצלו שונה כי הוא חי יותר מדי זמן בשביל כלב רגיל.

בוגוס מריח את אבקת הקסם בכיסה של ווינטר כשהיא מגיעה לאיזור בית האחוזה בפעם הראשונה עם מגי, אדוארד וכריסטי. הוא מבין שהם יצורים קסומים לפי הריח, אף על פי שלא מכיר את התפקיד שלהם כילדי פיות. הוא מתיידד איתם ומספר להם שננטש בעולם בני האדם ושהפיות ושאר היצורים עלו לארץ קסם בזמן שהיה חולה וחלש. הוא הסתתר במערת אבן ונרדם כך שכשהתעורר לא נשאר אף אחד והם היצור הקסום הראשון שהוא פוגש מאז. ווינטר והשאר מחיטים לתת לו את שקיק האבקה שלו כדי שיתחזק.

שבוע אחר מכן, כריסטי משכנעת את אדוארד ללכת לבקר את בוגוס שוב. המראה שלו משתפר בעקבות השימוש באבקת הקסם והוא נראה גדול וחזק מקודם. כריסטי מנסה ללטף אותו ובוגוס שלא אוהב ליטופים, נרתע. אדוארד נותן לו עוד אבקת קסם. כריסטי שואלת אם הוא מפזר אותה על הגוף שלו ובוגוס מספר לה שהוא מערבב אותה עם נוזל ושותה. לאחר מכן הוא מבקש מכריסטי לחכות בצד ומשכנע את אדוארד להפוך לילד פיות, כדי להוכיח לו שהוא אכן יצור קסום. ברגע שהוא עושה את זה ומביט בעיניו של בוגוס, בוגוס משתלט על מחשבותיו ומורה לו להשמיד ולהרוס כל דבר הקשור בארץ קסם. הוא אחראי, בין היתר, להיעלמותם של טווי החלומות, בעזרתו של נשר בשם הנס עליו בוגוס שולט.

ווינטר ומגי מבקרות את בוגוס, כדי לראות גם הן את השינוי שעבר. הן מגלות שהוא הרבה יותר גדול וחזק עכשיו, עומד על שתי ים במקום על ארבע והשתלט על בעלי האחוזה, שעכשיו משרתים אותו. הן מחליטות לשאול את פרנציס גו השלישי שמספר להן על הקרב במערת הרוחות. בהמשך הן גם מספרות על מעשיו של בוגוס לטוליפ, לבנדר ופרזיה, שלא רוצות להאמין להן שהוא חי.

ווינטר ומגי מבקרות שוב באחוזה של בוגוס, בניסיון למנוע מאדוארד להמשיך ולהיפגש עם בוגוס, ומחליטות להתעמת עם בוגוס אך נקלעות למרדף עם שרלוט, בן ומלווין בכל האחוזה, ובלי אף פתח מילוט. הן מצליחות להאט את בעלי האחוזה בעזרת אבקת הקסם אך נפצעות ומתעלפות ומתעוררות כשהן בכלוב. רק כשכריסטי, שחיכתה להן בחוץ, נכנסת דרך החלון ולא רואה אותן בכלוב, הן מבינות שבוגוס רק גרם להן לדמיין את הכלוב בתור פיות, ולכן הופכות חזרה לילדות.

כשהן מנסות לברוח, הנס עוצר אותן ופוצע את כריסטי, אז הן רצות חזרה אל תוך האחוזה. הן פוגשות את אדוארד במטבח ומשכנעות אותו שיעזור להן להתחבא. הוא נותן להן לרדת אל המרתף, שמתגלה כמבוי סתום. ווינטר מצליחה לכשף את קירות המרתף כך שיתקפו את הבן אדם הראשון שיגיד את המילה "להרוג", וגורמת לבוגוס להגיד את המילה.

לאחר מותו, גופו מתפורר עד נותר ממנו רק שלד לבן שבתוכו תליון זהוב בצורת כוכב.